Source: https://www.najpravo.sk/rady-a-vzory/vzory-rozhodnuti-sudu/uznesenia/z/zastavenie-exekucie-z-dovodu-spatvzatia-navrhu-opravnenym-57-ods-1-pism-c-ep-2.html
Timestamp: 2020-02-17 23:31:20+00:00

Document:
Zastavenie exekúcie z dôvodu späťvzatia návrhu oprávneným § 57 ods. 1 písm. c/ EP - 2 | Z | Najprávo.sk - najlepší právny poradca
3.2. 2011, 19:28 | Edmund Horváth
1Er/288/2009-13
EX 1421/2009
1249854789
Okresný súd Hnúšťa v exekučnej veci oprávneného Ján Kováč – Autodoprava, Malá 5, Hnúšťa, IČO: 12 365 478 zast. JUDr. Jánom Novákom, advokátom, Horná 1, Hnúšťa proti povinnému XY, s. r.o. o vymoženie 385,58 €, trov predchádzajúceho konania a trov exekúcie vedenej na Exekútorskom úrade JUDr. Hermíny Malej pod sp. zn. Ex 1421/2009 takto
Exekúcia sa z a s t a v u j e.
Exekútorovi sa náhrada trov exekúcie n e p r i z n á v a.
Oprávnený podal súdnemu exekútorovi JUDr. Petrovi Molnárovi návrh na vykonanie exekúcie. Tunajší súd dňa poveril súdneho exekútora vykonaním exekúcie.
Oprávnený podaním zo dňa 17. 08. 2010, ktoré bolo zo strany exekútora predložené súdu dňa 27. 08. 2010, žiadal exekúciu zastaviť, a to z dôvodu, že majetok povinného nestačí ani na úhradu trov exekúcie.
Podľa § 57 ods. 1 písm. c) zák. č. 233/1995 Z. z. o súdnych exekútoroch a exekučnej činnosti (Exekučný poriadok) v znení neskorších predpisov exekúciu súd zastaví, ak zastavenie exekúcie navrhol ten, kto navrhol jej vykonanie.
Z podania oprávneného jasne vyplýva vôľa nepokračovať v exekúcii, pričom súd je jeho dispozíciou viazaný, preto exekúciu v celom rozsahu zastavil s poukazom na ust. § 57 ods. 1 písm. c/ Exekučného poriadku.
Keďže exekútor súdu oznámil, že si v exekučnom konaní neuplatňuje náhradu trov, súd mu ich náhradu nepriznal.
P o u č e n i e: Proti tomuto uzneseniu v časti o zastavení exekúcie odvolanie nie je prípustné. Proti výroku o náhrade trov konania možno podať odvolanie v lehote 15 dní od doručenia tohto uznesenia na podpísanom súde.
V Hnúšti dňa 11. októbra 2010
JUDr. Ľubica Tvrdá
Za správnosť vyhotovenia: Amália Šikovná
Hlasovalo: 1676
náhrada škody spotrebiteľ rekodifikácia judikatúra ochrana osobnosti súdne poplatky premlčanie náhrada trov konania úroky z omeškania bezpodielové spoluvlastníctvo manželov dovolanie oslobodenie od súdnych poplatkov odvolanie exekúcia dokazovanie dedenie mediácia trovy konania podielové spoluvlastníctvo spotrebiteľská zmluva
Návštev: 11810651 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 57
 súd 
 súd 
 § 57
 súd 
 súd 
 § 57
 súd